ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
5 ก.พ. 2559

สรุปภาวะตลาดภาคเช้า : SET ยืนเหนือ 1,300 จุด – SET ขึ้นมาเคลื่อนไหวเหนือ 1300 จุด ด้วยแรงหนุนจาก ADVANC และ INTUCH หลังงบฯของ ADVANC ใน ไตรมาส 4/58 ออกมาดีกว่าตลาดคาด นำ SET เคลื่อนไหวในช่วง 1,300-1,305 จุด อย่างไรก็ตาม หลังจากนั้น SET แกว่งแคบ
เนื่องด้วย ADVANC+INTUCH ขาดแรงหนุนต่อ และภาพข้างหน้า กังวลผลการดำเนินงานชะลอตัว ส่วนกลุ่มพลังงานอย่าง PTT+PTTEP แกว่งแคบตามราคาน้ำมันดิบ ยังดีมีกลุ่มแบงก์ช่วย SET อีกแรงในช่วงท้าย มาปิดตลาดที่ระดับ 1,306.48 จุด +9.37 จุด หรือ +0.7% ด้วยมูลค่าซื้อขายที่ 1.8 หมื่นลบ. กลุ่มหลักหนุนตลาด โดยแบงก์ พลังงาน และ ICT ปิดบวก +1.2%, +0.7% และ +0.7% ตามลำดับ ด้านตลาดภูมิภาคอยู่ในแดนบวก ยกเว้นนิกเกอิที่โดนกดดันจากเงินเยนแข็งค่าลบไปกว่า 2%
 
กลยุทธ์ที่แนะนำ : ช่วงบ่าย: แม้มีโมเมมตัมไปถึงช่วงจุดสูงระยะสั้นเดิมที่ 1,308-1,310 จุด อย่างไรก็ตาม คาดยังไม่ผ่าน ตามสัญญาณทางเทคนิคทุกช่วงเวลาในระยะสั้นที่ร้อนแรงทำให้คาด SET มีแนวโน้มอ่อนตัวลงสลับก่อน เพื่อสร้างฐานให้แน่นบริเวณ 1,300 จุด ส่วนแนวรับระยะสั้น ปรับขึ้นมาอยู่ที่ 1,285-1,295 จุด
หากไม่ต่ำกว่า ยังมองเป็นสัญญาณที่ดีอยู่ในภาพรวม กลยุทธ์ ยังเน้นการเก็งกำไรระยะสั้นไปก่อน ทั้งนี้ หุ้นแนะนำตามสัญญาณเทคนิค ได้แก่ MTLS (รับ 21.00 ต้าน 22.50 Cut 20.40) และ UNIQ (รับ 18.40 ต้าน 19.70 Cut 17.80)
 